Lis Isclo d’Or/À Dono Guihaumouno
# Lis Isclo d’Or/À Dono Guihaumouno

### VIII A DONO GUIHAUMOUNO

Davans de figo coume aquéli, Madamo, que m’avès manda, Aurié segur canta Vergéli, E Teoucrite aurié bada.

Devié penja, douço coume éli, La frucho d’or au mount Ida ; E, quand prechavo l’evangéli, Aurien au bon Diéu agrada.

Ansin, dins la Prouvènço antico Li castelano pouëtico, Quand lou troubaire avié fini,

Em’ un sourrire l’estrenavon Divinamen, e ié dounavon La bluio flour dóu souveni.

Maiano, pèr Calèndo de 1873.

